ผมชื่อฟิลิเป โทลีโด ผมมาจากบราซิล
ผมเป็นนักโต้คลื่นมืออาชีพ เป็นส่วนหนึ่งของเวิลด์เซิร์ฟลีก
ฟิลิเปเริ่มตามคลื่นไป
ด้วยแนวคิดที่ต่างจากคนอื่นอย่างสิ้นเชิง
เขาผลักดันขีดจำกัดจริงๆ ว่าควรโต้คลื่นแบบไหน
โทลีโดลอยขึ้นไปในอากาศ สุดยอด
ฟิลิเปมีทุกอย่าง เขาเลี้ยวได้เฉียบ เขาเล่นได้เร็ว เขามีพละกำลัง
และเขาสามารถดีดตัวไปบนอากาศได้ยอดเยี่ยม
เขาก็เหมือนกองไฟ แค่จุดไฟแล้วเขาก็จะลุกโชน
เขาลอยขึ้นไปอีกครั้งแล้ว ล้อกันเล่นแน่ๆ
เหลือเชื่อเลย
ปัญหาเดียวสำหรับฟิลิเป
คือบางทีที่อยู่ในช่วงเวลากดดันมากๆ แบบนั้น
เขาหาไม้ขีดที่จะจุดไฟให้กองไฟของเขาไม่ได้
ผมฝึกมาทั้งปีเพื่อชนะรางวัลใหญ่นี้ และ…
รอบเดียวก็หมดกัน
ฟิลิเปถูกกลบรัศมีโดยเพื่อนร่วมชาติของเขา
เกเบรียล เมดินา และอิตาโล เฟอร์เรรา
คาดกันว่าฟิลิเปจะครองตำแหน่งแชมป์โลก
จากนั้นก็กลายเป็นเกบี้
แล้วจู่ๆ อิตาโลก็ทำได้เหนือกว่าทุกคน
ผมต้องพิสูจน์อะไรหลายอย่าง
โดยเฉพาะอย่างยิ่ง การเอาชนะเกเบรียลและอิตาโล
เขาจะถูกพวกเขาบดบังรัศมี
จนกว่าเขาจะสามารถฝ่าฟันมาคว้าชัยชนะได้
มันคงเป็นอะไรที่ทำให้เขาหนักใจมากๆ
ทุกครั้งที่ผมเข้าใกล้ตำแหน่งแชมป์โลก
มันมักจะเกิดเรื่องไม่ปกติ ผมจะจมอยู่ในความคิดแย่ๆ
เดิมพันในการโต้คลื่นมืออาชีพนั้นสูงมาก
มันจะผลักดันให้พวกเขาไปถึงขีดจำกัด ในทุกๆ ด้านของชีวิต
นักโต้คลื่นไม่ได้โต้คลื่น แข่งกับคู่แข่งคนอื่นๆ ในทัวร์เท่านั้น
แต่พวกเขาโต้คลื่นแข่งกับธรรมชาติ และสิ่งที่ธรรมชาติมอบให้
และพวกเขาโต้คลื่นแข่งกับตัวเองด้วย พวกเขาต่อสู้อยู่ภายในใจ
มีเพียงนักโต้คลื่นที่สามารถทำได้เหนือกว่า
ทั้งสามองค์ประกอบนั้น ที่จะสามารถไปอยู่ในจุดสูงสุดได้
นี่คือโอกาสเดียวสำหรับฟิลิเป
ผมต้องเปลี่ยนแรงกดดันทั้งหมดนั้น
ให้กลายเป็นแรงผลักดัน และผมก็พร้อมลุยแล้ว
(ปราบปีศาจ)
(ไพพ์ไลน์ โอวาฮู ฮาวาย)
(ฮาเลอีวา นอร์ทชอร์)
เป็นไงบ้าง
ดูซิใครมา
สบายดีนะ
ฉันสบายดี นายล่ะ สบายดีนะ
นี่แยสมิน แฟนฉัน
เป็นไงบ้าง
เดี๋ยวเราไปโต้คลื่นกันดีไหม
เอาสิพวก
ไปตามล่าคลื่นกัน
ขอไปหยิบกระดานโต้คลื่นก่อน แค่นี้ก็พร้อมไปแล้ว
บราซิลมีคนมีพรสวรรค์มากมาย
และตอนผมโตมา ผมได้โต้คลื่นแข่งกับพวกเขา
เกเบรียล อิตาโล แพตเทอร์สัน เดวิด
ตอนนั้นเราอายุ 14 หรือ 15 ปี
เราแข่งโต้คลื่นกันในรายการสมัครเล่น
จนเราสามารถผ่านเข้ารอบไปแข่งเวิลด์ทัวร์ได้
แล้วเราก็มาเจอกันอีก ซึ่งเป็นอะไรที่เจ๋งมาก
ดูสิ
ลองโต้คลื่นแถวนี้ดูไหม
ผมมีความสัมพันธ์ที่ดีกับฟิลิเป
เขาเป็นเด็กนิสัยดี ใครๆ ก็ชอบเขา พวกเขาชื่นชอบเป็นอย่างมาก
(เกเบรียล เมดินา แชมป์โลกดับเบิลยูเอสแอลสองสมัย)
เขารู้สึกมากกว่าคนอื่น
เราทุกคนชอบแข่งกัน ถึงแม้เราจะเป็นเพื่อนสนิทกัน
แต่พอลงน้ำแล้วเราต้องแข่งกัน เพราะนี่คือกีฬาที่เห็นแก่ตัว
เราพยายามทำให้ได้ดีที่สุดในทุกรายการ เพื่อให้ได้เป็นที่หนึ่ง
แชมเปียนชิพทัวร์มีสภาพแวดล้อม ที่ขับเคลื่อนด้วยความเป็นชาย
มันมีการแข่งขันสูงมาก
ถ้าคุณไม่สามารถรับมือกับมันในเชิงจิตวิทยาได้
คุณก็ทำให้คู่แข่งของคุณได้เปรียบ
(ลุค เคนเนดี้ นักข่าวกีฬาโต้คลื่น)
ฉันพร้อมลงน้ำแล้ว
มีทั้งเกเบรียลแชมป์สองสมัย ตอนนี้มีอิตาโลอีก
จะลงน้ำแล้วใช่ไหม
ปีนเขานิดหน่อย
บนก้อนหินไง
ผมรู้สึกว่าปีนี้ผมมีเรื่องต้องเดิมพันเยอะเลย
(สหรัฐฯ มหาสมุทรแปซิฟิก)
(ฮาวาย ไพพ์ไลน์ โอวาฮู)
(รายการแชมเปียนชิพทัวร์ชาย หนึ่งจากเก้า)
เริ่มต้นแล้วตอนนี้ที่โอวาฮู
รายการบิลลาบอง ไพพ์มาสเตอร์ส สนับสนุนโดยไฮโดรแฟลสก์
ได้เวลาเริ่มต้นฤดูกาลใหม่ ของแชมเปียนชิพทัวร์แล้ว
เราต้องรับมือกับธรรมชาติ
เราต้องเตรียมพร้อมสำหรับทุกอย่าง
วันนี้เราอาจโต้คลื่นสูงไม่ถึงเมตร
แต่พรุ่งนี้มันอาจจะสูงสองเมตรครึ่งก็ได้
ครั้งแรกของผมที่มาฮาวาย
ที่นี่มีคลื่นลูกใหญ่ที่สุดที่ผมเคยเห็นมาทั้งชีวิต
ผมได้แต่มองและกลัวหัวหดเลย
ผมคิดว่า "โอ้โฮ" ผมจะไม่มีวันลืมความรู้สึกนั้น
(รอบแรก - เลโอนาร์โด ฟิโอราวานติ เจอกับฟิลิเป โทลีโด)
คลื่นลูกแรกมักทำให้ประหม่าเสมอ
สภาพตอนนี้ดูท้าทายอยู่หน่อยๆ
ที่นี่ไม่ใช่ที่ที่จะโต้คลื่นได้ง่ายๆ
ฟิโอราวานติ แล่นเข้าไปในคลื่นลูกนี้ด้วยความเร็วสูง
ทำได้สำเร็จ นั่นจะเป็นคะแนนที่ดีที่สุดในการแข่งตอนนี้
ตอนนี้ดูเหมือนว่าโทลีโดจะสนใจแล้ว
ร่วงไปแล้วครับ
ให้ตายสิ
กับไพพ์ไลน์ต้องจริงจังอยู่เสมอ
ไม่ว่ายังไง คลื่นมันมีพลังมากเหลือเกิน
ฟิโอราวานติยังนำฟิลิเป โทลีโดอยู่
(คะแนนสุดท้าย)
(ฟิโอราวานติ: 11.00 โทลีโด: 3.00)
ใกล้หมดเวลาแล้ว ฟิลิเป โทลีโดพลาดโอกาสสำคัญไป
(อันดับดับเบิลยูเอสแอลแชมเปียนชิพทัวร์)
(17 ฟิลิเป โทลีโด)
แน่นอนว่าผมอยากเริ่มต้นฤดูกาลได้ดีกว่านี้ แต่มันดันไม่เป็นแบบนั้น
ผมแค่อยากติดห้าอันดับแรก เพื่อเข้าไปแข่งรอบชิงของดับเบิลยูเอสแอล
มันกดดันมากๆ
ฟิลิเป โทลีโดเป็นผู้แข่งขันชิงแชมป์โลก
แต่ฝีมือในการโต้คลื่นลูกใหญ่ของเขา ได้ทำให้เขาผิดหวังเป็นประวัติการณ์
จุดแข็งของผมคือการโต้คลื่นฝีมือขั้นสูง
เวลาที่เราพูดว่า "ฝีมือขั้นสูง" นี่คือวิธีที่เราใช้โต้คลื่น
ทั้งหมดมันเกี่ยวกับการเลี้ยว และการลงมาสู่ผิวน้ำราบแบบเร่งด่วน
ผมยังต้องพัฒนาอีกมากกับการโต้คลื่นลูกใหญ่
เขาไม่สามารถประมือ
กับสิ่งที่อิตาโลและเกเบรียลทำ เมื่อเจอคลื่นลูกใหญ่ได้
มันแย่ตรงที่เขาถูกตัดสินจากโลกกีฬาโต้คลื่น ว่าเขายังเก่งไม่พอ
เขาจะแก้ไขจุดนั้นได้ยังไง ผมว่ามันเป็นภาระหนักอึ้งของเขาเลย
(แปดสัปดาห์ต่อมา)
(ซานเคลเมนตี แคลิฟอร์เนีย สหรัฐฯ)
เวลาผมมีทัวร์ ผมต้องเดินทางเสมอ
และบางทีมันก็ยากมากๆ
การได้อยู่บ้านระหว่างแข่งแต่ละรายการ จึงทำให้รู้สึกสดชื่นดี
ผมมาจากบราซิล แต่ผมอาศัยอยู่ที่ซานเคลเมนตี
นี่คือที่ที่จะจัดแข่งรอบชิงดับเบิลยูเอสแอล
พ่อผมเคยเป็นนักโต้คลื่นมืออาชีพ เขาเป็นแชมป์บราซิลสามสมัย
เขาเป็นแรงบันดาลใจให้ผมมาตลอด และการโต้คลื่นก็อยู่ในสายเลือดของเราแน่นอน
ผมชื่อริคาร์โด โทลีโด ผมเป็นพ่อของฟิลิเป
ตอนเขายังเด็ก เขาบอกผมว่า "เฮ้ พ่อครับ ผมอยากเป็นนักโต้คลื่นมืออาชีพ"
ผมบอก "โอเค พ่อว่าเราทำได้ งั้นลุยกันเลย"
ผมเป็นคนรักครอบครัวจริงๆ ผมรักมาก
การได้ใช้เวลากับพ่อแม่ ภรรยาและลูกๆ ผม
ต่อไปคือ "ฉัน"
ฉันชื่ออนันดา และฉันแต่งงานกับฟิลิเป โทลีโด
เขาเป็นคนที่พิเศษ
มาหาพ่อมา เร็วเข้า ปีนขึ้นมาเลย นี่ไง
เพราะการออกทัวร์ เขาเลยต้องห่างจากครอบครัวอยู่บ่อยๆ
แน่นอนว่ามันคือส่วนที่ยากที่สุด โดยเฉพาะเมื่อลูกๆ ยังเล็กขนาดนี้
ผมไม่ได้อยู่ด้วยตอนที่ลูกทั้งสองคนเกิด
และมันทำให้ผมเสียใจมาก
การโต้คลื่นพรากหลายอย่างไปจากเรา และผมเคยต้องทุกข์ทรมานในอดีต
มาหาพ่อมา
ขอถามอะไรหน่อยสิ
หนูจะคิดถึงพ่อไหม
ช่วงไม่กี่ปีที่ผ่านมา ผมโต้คลื่น
แต่ในหัวผมคิดถึงแต่เรื่องอื่นๆ
ที่เกิดขึ้นรอบๆ ตัวผม
ผมไม่ได้ทุ่มเทเต็มที่ให้ด้านใดด้านหนึ่งในชีวิต
และผมพยายามทำทุกอย่าง
ทำตัวดีๆ กับทุกคน และเป็นคนที่สมบูรณ์แบบในทุกสิ่งที่ผมทำ
แต่ผมก็ไม่สามารถรับมือกับสถานการณ์นั้นได้
เราตัดสินใจกันว่า ถ้าเขาต้องไปออสเตรเลีย ฉันก็จะไปกับเขาด้วย
เขาจะได้มีใครสักคนอยู่ใกล้ๆ
ทำให้เขารู้สึกมั่นใจมากขึ้นเพื่อจะผ่านมันไปได้
ฉันเลยทิ้งให้ลูกๆ อยู่กับพ่อแม่สามี
ขอบคุณที่ดูแลเด็กๆ ให้นะคะ
ไม่มีปัญหาเลย เรายินดีมาก
หนูจะเชื่อฟังคุณปู่กับคุณย่าไหม
สัญญานะ
อย่าลืมนะ พ่อรู้ว่าลูกไม่ลืมหรอก
แต่ลูกกำลังจะจากบ้านจากครอบครัวไป
เพราะงั้นก็ทำให้คุ้มค่า
ผมออกทัวร์มาเจ็ดปีแล้ว
บางทีเราก็แค่อยากเป็นเหมือนคนปกติ
ได้ผ่อนคลาย ไปโต้คลื่น แล้วก็กลับบ้าน
แต่นี่คืออาชีพของผม
ผมทำเงินได้จากงานนี้เพื่อมาจ่ายค่ากินอยู่
แล้วผมก็อุทิศทั้งชีวิต และยอมเสียสละอะไรหลายๆ อย่าง
เพราะงั้นถ้าผมเอาชนะเกเบรียลกับอิตาโลไม่ได้ มันจะทำให้ทุกอย่างพังทลายจริงๆ
สิ่งที่ยากที่สุดสำหรับเขาในการจะเอาชนะให้ได้ คือความคิดของเขา
แต่เมื่อเขานิ่งได้ เขาก็เอาชนะได้ทุกคน
ไปทำให้เต็มที่
เดินทางปลอดภัยนะ
บาย
(ออสเตรเลีย - นิวคาสเซิล มหาสมุทรอินเดีย - มหาสมุทรแปซิฟิก)
(สามสัปดาห์ต่อมา)
อรุณสวัสดิ์และขอต้อนรับสู่รัฐนิวเซาท์เวลส์
(นิวคาสเซิล ออสเตรเลีย)
เวิลด์เซิร์ฟลีกแชมเปียนชิพทัวร์ จะแข่งกันต่อที่นิวคาสเซิลแห่งนี้
(รายการแชมเปียนชิพทัวร์ สองจากเก้า)
วันแข่งรอบชิงของริป เคิร์ล นิวคาสเซิลคัพ
สนับสนุนโดยโคโรนา
กาแฟเย็นหมดแล้ว
ฉันจะดื่มชา มันทำให้ฉันรู้สึกดีขึ้น
ชงให้ผมแก้วนึงสิ
ผมต้องต่อสู้อย่างหนัก
เพื่อให้ติดห้าอันดับแรก ถึงจะไปแข่งชิงแชมป์โลกได้
ผมจึงพยายามเก็บแต้มและทำให้ผลลัพธ์ออกมาดี
และพยายามไต่อันดับให้ได้
การชนะแชมป์โลก
มันจะเป็นขั้นถัดไปในอาชีพของเขาเลย
ฟิลิเปเคยลงแข่งชิงแชมป์โลกไม่กี่ครั้ง และเขายังไม่เคยชนะ
(มิค แฟนนิง อดีตแชมป์โลกดับเบิลยูเอสแอลสามสมัย)
มันจะส่งผลกระทบต่อความคิดของเขาไหม
แรงกดดันจะเล่นงานเขาไหม
ทั้งหมดมันขึ้นอยู่กับว่าเราจะได้เห็นฟิลิเปแบบไหน
ดูออกเลยว่าเขามีอารมณ์อ่อนไหวมากกว่า
และเขาไม่มีโหมดดุดันที่บางทีก็ควรมี
ซึ่งเป็นสิ่งที่อิตาโล เฟอร์เรราสามารถมีได้
ฉันประหม่ามาก ตอนนี้เขาแข่งรอบรอง
เขากับอิตาโล
อิตาโลเป็นนักกีฬาที่ยอดเยี่ยม
(อิตาโล เฟอร์เรรา แชมป์โลกดับเบิลยูเอสแอลคนปัจจุบัน)
เขาสู้เพื่อเป้าหมายของเขา และทำทุกอย่าง ที่ทำได้เพื่อชนะรายการและตำแหน่ง
ทุกรายการ ทุกวัน มันเหมือนกับว่า
"คุณต้องลงทะเลเพื่อเก็บคะแนน"
คุณมีเวลาแค่ 30 นาที เพื่อแสดงฝีมือและทำให้ดีที่สุด
(รอบรองชนะเลิศ อิตาโล เฟอร์เรราเจอกับฟิลิเป โทลีโด)
คลื่นกำลังก่อตัวแล้วครับ
รอบนี้คืออิตาโล เจ้าของตำแหน่งแชมป์โลก เจอกับฟิลิเป
ไม่ทึ่งกับการแข่งครั้งนี้ไม่ได้แล้ว
สู้เขา ฉันส่งพลังใจมหาศาลไปให้คุณนะ ที่รัก
ส่งพลังใจให้คุณเพียบเลย
เป็นการเริ่มต้นที่น่าทึ่งมากสำหรับฟิลิเป
หนึ่งในนักโต้คลื่นที่ว่องไวที่สุดในโลก
ลุยเลย ต้องงี้สิ
คลื่นสวยมาก
โทลีโดกระโดดนำอิตาโลไปแล้ว
ตอนนี้เฟอร์เรราทำความเร็วอยู่ด้านหลัง
โทลีโดที่เปรียบดังผู้ชมแถวหน้า เขาเห็นทุกการเคลื่อนไหว
แน่นอนว่าอิตาโลชนะท่าสุดท้ายไป
ใครจะได้ไปแข่งรอบชิงกับเมดินา อิตาโลหรือฟิลิเป
โอ๊ะโอ เอาละสิ
อิตาโลเจอช่องให้เร่งความเร็ว
กลับตัวสะบัดหาง ทำได้เยี่ยม
เขาแสดงโชว์กลางอากาศ สุดๆ ไปเลยครับ
กลับตัวแบบหมุนครบรอบ เฟอร์เรราทำให้แฟนๆ นั่งไม่ติดแล้ว
เราละสายตาจากเขาไม่ได้เลย
ไม่อยากเชื่อ
ฟิลิเปกำลังมองหาวิธีตอบกลับ
มีทั้งแรงกดดันจากกรรมการ
จากสปอนเซอร์ ครอบครัว เพื่อนๆ และแฟนๆ
ถ้าผมปล่อยให้มันส่งผลต่อผมแบบผิดๆ มันจะกระทบตัวผมเมื่ออยู่ในน้ำ
ฉันกังวลมาก
ถ้าเขาแพ้ เขาคงทำใจรับมันได้ยาก
ฉันว่าฉันไม่อยากดูต่อแล้ว
ฉันประหม่ามาก
โทลีโดเล่นท่ากลางอากาศได้ดี
แต่เขาใช้วิธีที่ค่อนข้างรอบคอบ ในการแข่งกับแชมป์โลก
ตอนนี้เขายังไม่มีท่าตอบกลับอิตาโลเลย
กำลังจะหมดเวลาของฟิลิเป โทลีโดแล้ว
(คะแนนสุดท้าย)
(เฟอร์เรรา: 16.10 โทลีโด: 11.57)
เราจะได้ดูรอบชิง ระหว่างอิตาโลกับเมดินาอีกครั้ง
ขอเสียงปรบมือ
ให้ฟิลิเป โทลีโดที่กำลังเดินขึ้นมาบนหาดด้วยครับ
(รักษาความปลอดภัย)
ให้ตายสิ การพ่ายแพ้มันห่วยแตกชะมัด มันเป็นสิ่งที่ทำให้เจ็บใจ
ผมเคยร้องไห้มาหลายครั้ง
แต่ผมก็รู้สึกว่าผมน่าจะชนะอิตาโลในรอบนั้น
ฉันเกือบทำได้แล้ว สาบานเลย
นายน่าจะชนะ
การแสดงฝีมือของผมถือว่าดี
แต่ในขณะเดียวกัน ผมก็รู้สึกอยู่ลึกๆ
ว่ามีบางอย่างที่พยายามทำให้ผมสงสัยในตัวเอง
ผมจึงพยายามสู้กับมัน
ถ้าผมไม่ทำให้สุขภาพจิตผมเข้มแข็ง
ให้ได้ภายในสิ้นปีนี้ ผมก็จบเห่
แน่นอนว่านี่คือสิ่งที่เคยเกิดขึ้นกับผมมาก่อน
ผมเคยบาดเจ็บที่หลัง
(ปี 2016)
ผมแทบยืนบนกระดานไม่ไหว
(ปี 2018)
นั่นอาจจะเป็นตัวกระตุ้นอารมณ์สำหรับผม
เพราะจริงๆ แล้ว ผมไม่มีความสุขเลย
ผมกำลังจัดการกับ… ผมขอเรียกว่าโรคซึมเศร้าละกัน
แต่ผมไม่เคยได้รับการวินิจฉัยว่าเป็นโรคนี้หรอก
มันก็แค่… มันคือความรู้สึกที่มืดมนจริงๆ
ผมไม่อยากโต้คลื่น ผมไม่มีแรงใจในการแข่ง
- ฟิลิเป โทลีโด - มันยากสำหรับผมมาก
(ปี 2019)
ทั้งชีวิตส่วนตัว มีเรื่องอื่นๆ เกิดขึ้นกับผมด้วย
และผม… รู้สึกว่า…
มันเป็นปีที่ยากมากๆ ในแง่ของจิตใจผม
และนี่… นี่มัน…
ผมไม่ได้ทำเต็มที่ 100% ในฐานะนักโต้คลื่นมืออาชีพ
ดังนั้นถ้าผมทำได้ไม่ดี 100% ในฐานะนักโต้คลื่น
ผมก็ทำได้ไม่ดี 100% ในฐานะพ่อ สามี หรือลูกชายเช่นกัน
ผมล้มเหลวในทุกๆ ด้านของชีวิต
ตอนแรกผมไม่คุยกับใครเลย
จากนั้นผมก็เริ่มคุยกับอนันดา
และเธออยู่เคียงข้างผมจริงๆ คอยช่วยผมตลอด
วันนึงเขาเริ่มพูดว่าเขาไม่มีความสุข
ผมจะไปโต้คลื่น อยากไปกับเราไหม
ฉันเป็นห่วงเขาที่สุด
มันเป็นช่วงเวลาที่ยากลำบาก ที่จะหาคำตอบว่าเกิดอะไรขึ้นกับเขา
ฉันไม่รู้ว่าต้องทำยังไง และฉันอยากช่วยเขา
บางทีการไปทัวร์ก็เหงามาก
เขาต้องอยู่ห่างจากครอบครัวเขาบ่อยๆ
รักคุณนะ
รักคุณเหมือนกัน เจ้าหน้ามุ่ย
เขาชอบเป็นที่หนึ่ง
และบางทีเขาก็กดดันตัวเอง มากเกินกว่าที่เขาจะรับไหว
บางทีคุณชนะ บางทีคุณแพ้ และคุณต้องรับให้ได้
คุณรู้สึกว่าคุณคือความล้มเหลวเพราะคุณแพ้
และการอยู่ห่างจากครอบครัว เป็นสิ่งที่ทำให้เขารู้สึกว่า
"โอเค ผมรับมือกับมันไม่ไหว"
สองปีที่ผ่านมามีทั้งขาขึ้นและขาลง
มันไม่ง่ายเลย แต่ผมเริ่มพูดคุยกับผู้เชี่ยวชาญ ซึ่งช่วยผมได้มาก
ปีนี้ผมจึงรู้สึกว่า ผมมั่นใจในแผนการเล่นของผมจริงๆ
รวมทั้งสิ่งที่ผมต้องทำ และการควบคุมอารมณ์
ฝันร้ายที่สุดของฉันคือการที่เขาสติแตก
ถ้าฉันไม่ได้อยู่ใกล้ๆ เพื่อคอยช่วยเขาผ่านช่วงเวลานั้นไป
ภรรยาผมมากับผมด้วย ผมเลยยังมีใครสักคนให้คุยด้วยได้
มันทำให้ง่ายขึ้นหน่อย เพราะช่วงนั้นผมแทบบ้าเลย
(หนึ่งสัปดาห์ต่อมา)
ฉันอยู่ที่ออสเตรเลียเดือนนึง
และฉันไม่เคยอยู่ห่างลูกๆ นานขนาดนี้มาก่อน
ดูสิ คุณทำพื้นเลอะหมดแล้ว คุณอนันดา
คุณต้องออกจากรายการมาสเตอร์เชฟเดี๋ยวนี้
เราเฟซไทม์หาพวกเขาทุกวัน
มันจึงช่วยเรื่องความรู้สึกการไม่เป็นแม่ที่ดีได้บ้าง
ดูสิ พ่อนี่นา
เฮ้ ลูกรัก ดูซิว่าพ่อทำอะไร
แต่ฉันต้องกลับไปหาพวกเขา
แม่จะไปถึงที่นั่นในสามวันนะ
ฉันตื่นเต้นที่จะได้เจอลูกๆ
ไงลูกรัก
แล้วฉันก็นึกขึ้นได้ว่าสามีฉันจะไม่ได้ไปด้วย
เขาต้องอยู่ต่อ แต่เขาจะทำหน้าที่ของเขาที่นี่ได้ดี
เขามีอีกมากมายที่จะแสดงให้เห็น
ว้าว!
อนันดาเป็นคนที่วิเศษมาก
(ขาออก)
คอยสนับสนุนผม ช่วยผม และสนุกไปด้วยกัน
เธอมักมองสิ่งต่างๆ ในแง่บวกเสมอ
มันยากที่จะควบคุมความรู้สึกคิดถึงบ้าน คิดถึงครอบครัว
ผมอยากมีสมาธิมากกว่านี้
แต่ผมเหนื่อยที่ต้องเดินทาง และผมอยากกลับบ้าน
ไงที่รัก ผมกลับมาถึงบ้านแล้ว
ผมคิดถึงคุณมากๆ ผมรอให้เสร็จงานนี้ไม่ไหวแล้ว
ผมรักคุณนะ ไม่ว่าคุณต้องการอะไร ผมอยู่นี่นะ จุ๊บๆ นะที่รัก
ฉันคิดว่าการโต้คลื่น คือหนึ่งในกีฬาที่ยากที่สุดที่จะเป็นแชมป์โลก
มีทั้งแรงกดดัน ความเครียด การแข่งขัน ความคาดหวังมากมาย
ฟิลิเปมักมีทัศนคติเชิงบวก และสนใจสิ่งที่อยู่ตรงหน้าจริงๆ
(โรซี่ ฮอดจ์ อดีตนักโต้คลื่นดับเบิลยูเอสแอล)
แต่เขาก็แบกปัญหาอยู่มากมายเช่นกัน
มันยากจริงๆ ที่จะทำให้ความเครียดสงบลง และเอาชนะความท้าทายให้ได้
(หนึ่งสัปดาห์ต่อมา)
ต้องการอะไรก็โทรมานะ จุ๊บๆ บาย
หลังจากอนันดากลับไป ผมก็ใช้เวลาอยู่กับหนุ่มๆ
ก่อนปีนี้ ผมไม่เคยพูดถึงความรู้สึกของผมให้พวกเขารู้เลย
ผมไม่เคยรู้สึกสบายใจที่จะพูดถึงมัน แต่พวกเขาก็รู้ดี
และแน่นอน พวกเขาบอกว่า
"โอเคพวก ถ้าต้องการอะไรละก็ ฉันอยู่นี่นะ"
ที่นี่ดูเป็นระเบียบ เกินกว่าจะเป็นบ้านของผู้ชายนะเนี่ย
มันวิเศษจริงๆ ที่ได้รู้ว่า ผมสามารถพึ่งพาใครสักคนได้
มันทำให้ผมรู้สึกดีขึ้น เราเป็นเหมือนครอบครัวของกันและกัน
ชีส
แล้วอันนี้ล่ะ
เราต้องการแรงสนับสนุนจากกันและกัน
และเวลาที่เราเดินทางไปไกลบ้านถึงสามเดือน…
ยิ่งเราใช้เวลาทำสิ่งต่างๆ ร่วมกันมากเท่าไร มันก็จะยิ่งง่ายขึ้น
ดูวิดีโอนี่สิ
เวลาเราแแข่ง มีนักโต้คลื่นที่สามารถมีสมาธิจดจ่อ
และไม่ต้องการคนรอบตัวจำนวนมาก
กับเกเบรียล มันออกจะ… เป็นแบบนั้น
และบางทีอิตาโลก็เป็นแบบนั้นเช่นกัน
แต่ผมต่างออกไป ผมชอบอยู่ท่ามกลางทุกคน
เวลาพวกเขายิ้มและสนุกสนาน มันช่วยทำให้ผมลืมความเครียดไปได้
ตาฉันแล้ว ฉันวางไพ่ใบนี้
และฉันต้องพูดว่า "อูโน่" เพราะฉันเหลือไพ่ใบเดียว
ให้ตายสิวะ ไพ่ใบนี้แกล้งกันนี่หว่า
เราเหมือนพี่น้องกันจริงๆ
นี่เป็นช่วงเวลาเดียวที่ผมสามารถเป็นตัวเองได้
และไม่ต้องกังวลเกี่ยวกับเรื่องอื่น
ทำไมต้องเริ่มจากสีนี้ด้วย
สุ่มเอาต่างหากล่ะ
ผมอยากช่วยคนอื่นเหมือนกัน
ผมบอกทุกคนชัดเจนแล้ว
เพื่อนผมทุกคนเลย ถ้าพวกเขาอยากคุยเรื่องอะไร ผมอยู่ตรงนี้เสมอ
โดนซะ
นายแพ้แล้ว
เวลาผมรู้สึกเชิงบวก ผมจะแสดงฝีมือได้ดี
(ออสเตรเลีย มหาสมุทรอินเดีย - มาร์กาเร็ตริเวอร์)
(มาร์กาเร็ตริเวอร์ ออสเตรเลียตะวันตก)
คลื่นในทะเลลูกใหญ่มากเลย
วันนี้ทะเลอาจจะอันตรายมากๆ ได้…
(เจสซี่ ไมลีย์-ไดเยอร์ หัวหน้าฝ่ายการแข่งขันดับเบิลยูเอสแอล)
เพราะคนจะต้องออกมาจากคอมฟอร์ตโซน
โดยเฉพาะที่มาร์กาเร็ตนี่ เราไม่เคยโต้คลื่นลูกใหญ่ขนาดนี้มาก่อน
(อันดับดับเบิลยูเอสแอลแชมเปียนชิพทัวร์)
(1 เกเบรียล เมดินา 2 อิตาโล เฟอร์เรรา)
(8 ฟิลิเป โทลีโด)
ถ้าพูดถึงคู่แข่งชิงตำแหน่งแชมป์โลก แน่นอนว่าต้องมีอิตาโลกับเกเบรียล
ผมคิดว่าฟิลิเปอาจจะไปไม่ถึง
ฝีมือการโต้คลื่นลูกใหญ่ๆ ของเขายังไม่ดีพอ
(ดับเบิลยูเอสแอลแชมเปียนชิพทัวร์)
มันน่าสนใจที่ได้เห็นว่าเกิดอะไรขึ้นที่มาร์กาเร็ต หากมีคลื่นลูกใหญ่เยอะๆ
เพราะมันไม่มีทางหลบหนีได้เลย
(รายการแชมเปียนชิพทัวร์ สี่จากเก้า)
ตอนนี้เราอยู่ที่ บูสต์โมบายล์ มาร์กาเร็ตริเวอร์ โปร
สนับสนุนโดยโคโรนา
วันแข่งรอบชิงชนะเลิศที่เมนเบรก
สภาพนอกชายฝั่งตอนนี้ ยังมีคลื่นลูกใหญ่จำนวนมากซัดมา
มาร์กาเร็ตริเวอร์มีคลื่นที่อันตราย
(ห้องกรรมการ)
มันมีพลังและแรงส่งมหาศาล ซึ่งเหมาะกับนักโต้คลื่นแค่บางคนเท่านั้น
(พรีตาโม อาห์เรนต์ หัวหน้ากรรมการดับเบิลยูเอสแอล)
ความแรงและความเร็ว คือองค์ประกอบที่สำคัญมากของคลื่นที่นี่
พวกเขาต้องเลี้ยวให้ได้ดี
ถึงจะทำคะแนนสูงและยอดเยี่ยมได้
ปิดการแข่งให้ตราตรึงใจกันเถอะ
(รอบก่อนชิงชนะเลิศ อิตาโล เฟอร์เรราเจอกับฟิลิเป โทลีโด)
คลื่นที่มาร์กาเร็ตริเวอร์ทั้งใหญ่และท้าทาย
อิตาโลจะทำได้ดีแน่นอน
หมอนั่นเป็นเครื่องจักรดีๆ นี่เอง เขารู้วิธีรับมือกับคลื่นแบบนั้น
นับเป็นประวัติศาสตร์การแข่งตัวต่อตัว
ระหว่างคู่แข่งทั้งสองคนนี้
การแข่งครั้งนี้มันยากสำหรับผม แต่ผมต้องชนะให้ได้
ผมจะทำทุกอย่างที่ต้องทำ
อิตาโลมาแล้ว ไต่ขึ้นไปบนขอบคลื่น
หันหลังให้คลื่นได้ลื่นไหลสุดๆ
น่าทึ่งจริงๆ
มาดูกันว่าโทลีโดจะทำอะไรบนกระดานได้บ้าง
คลื่นลูกนั้นไม่แตกแบบสวยๆ ให้เขาแน่
อิตาโลฟาดไปแปดแต้ม
ผมคิดว่าสภาพคลื่นแบบนี้เข้าทางอิตาโลเลย
(เฟอร์เรรา: 10.07 โทลีโด: 8.83)
โทลีโดพยายามตีตื้นให้ได้
บังคับท่าทางบิดตัวได้ดี
สองคนนี้แข่งกันตัวต่อตัว คลื่นต่อคลื่น
พวกเขาเริ่มแสดงฝีมือในแบบที่เราอยากชมแล้ว
- เป็นท่าที่ยากนะ - ใช่ไหมล่ะ
ดูเหมือนทุกคนกำลังใจจดใจจ่อ
รอบนี้ทำได้ใกล้เคียงกันมาก
กรรมการบอกว่าลักษณะการเลี้ยวที่อันตราย
จะถูกพิจารณาอย่างละเอียด
และนั่นเป็นสิ่งที่อิตาโลยังไม่ได้ทำ
รายการนี้มีสิ่งที่ต่างออกไป
ผมรู้สึกแข็งแกร่งขึ้น ผมจะซึมซับเอาพลังบวกนี้ไว้
และผมจะทุ่มเททั้งหมดที่มีให้เต็มที่
และโทลีโดมองหาโอกาสตอกกลับอิตาโล
เลี้ยวครั้งสำคัญครั้งแรก
เริ่มต้นด้วยการเลี้ยวปัดได้สวย
แรงดีจริงๆ
เลี้ยวครั้งแรกทำได้ยอดเยี่ยม ถือว่าดีที่สุดเท่าที่เราเคยเห็นมาเลย
เขาแข็งแรงมาก
นั่นจะเป็นท่าที่ดีที่สุดของเขา ทำให้เขามีคะแนนนำ
(คะแนนสุดท้าย โทลีโด: 13.90 - เฟอร์เรรา: 13.73)
ฟิลิเป โทลีโดเพิ่งสวนกลับด้วยท่าเด็ด
โทลีโดได้ตรงดิ่งเข้าสู่รอบชิง
การเอาชนะอิตาโลซึ่งเป็นแชมป์โลกคนปัจจุบันได้
มันคือสิ่งสำคัญสำหรับผม
ผมมีความสุขกับช่วงเวลานั้น ความมั่นใจของผมกลับคืนมา
และผมคิดถึงลูกๆ กับครอบครัวมาก แต่ผมมาถึงนี่แล้ว
ผมแค่ต้องทำเพื่อพวกเขา
ต่อไปจะเป็นการแข่งรอบชิงชนะเลิศ
จอร์ดี้ สมิธประชันกับฟิลิเป โทลีโด
โชว์ที่เรากำลังจะได้เห็นต้องเด็ดแน่นอน
ตอนนี้พวกเขาอยู่ที่อันดับเจ็ดและแปด
ผู้ชนะรายการนี้จะโดดขึ้นไปอยู่อันดับที่สาม
โทลีโดแสดงพลังออกมาแล้ว
โต้ขอบคลื่นช่วงสุดท้ายได้ดุเดือด
ถึงตาจอร์ดี้ เอนตัวเข้าหาคลื่น
จังหวะของเขาพลาดไปนิด
นี่เป็นเกมรุกของโทลีโดที่ดุเดือดกว่าเดิมมาก
เขาใส่เต็มที่ทุกครั้งที่เลี้ยวเลย
เจ๋งจริงๆ ที่ได้เห็นฟิลิเปเล่นได้ท็อปฟอร์ม
ความมั่นใจก่อตัวขึ้นเรื่อยๆ
อารมณ์เริ่มพุ่งพล่านแล้ว ตอนนี้เขาไม่ได้แสดงด้วย
เหลือเวลาอีกไม่ถึงหนึ่งนาที
มีโอกาสมากที่เขาจะชนะรอบชิงครั้งนี้
จอร์ดี้ สมิธเพิ่งถูกคลื่นซัดร่วงลงไป
และชัยชนะตกเป็นของชาวบราซิลแน่นอน
(คะแนนสุดท้าย)
(โทลีโด: 17.40 สมิธ: 14.23)
ฟิลิเปกลับมายืนทรงตัวได้สวย รอบนี้ได้ไปเก้าแต้ม
เย่!
คุณต้องภูมิใจสุดๆ ที่ได้ชูถ้วยรางวัลให้ครอบครัวของคุณ
ผมสัญญากับเจ้าตัวน้อยโคอากับมาฮีนาไว้ ว่าผมจะเอาถ้วยรางวัลกลับบ้านให้ได้
และผมทำตามสัญญาได้แล้ว ขอบคุณมากครับ
มันมีอารมณ์หลายแบบปนกัน
ที่รัก
ผมมีความสุขจริงๆ
และในขณะเดียวกันผมก็อยู่ห่างไกลมากๆ
ผมอยากอยู่กับครอบครัวผม
ผมคิดถึงพวกเขาเหลือเกิน
พ่อสัญญาว่าจะเอาถ้วยรางวัลกลับบ้านใช่ไหมลูก
มันเป็นแรงผลักดันให้ผม
ผมคิดว่า "ครอบครัวทำให้เราก้าวต่อไปทุกวัน"
พ่อรักลูกๆ นะ พ่อรักลูกๆ มาก
รักนะ
การชนะรายการมาร์กาเร็ตเปลี่ยนความคิดผมไป
มันทำให้ผมมีความมั่นใจมากขึ้น ที่จะลุยต่อไปในปีนั้น
ผมไม่ได้บังคับตัวเองให้เป็นแบบไหน ผมแค่เป็นตัวของตัวเอง
และผมคิดว่า นั่นคือสาเหตุที่ทำให้ผลลัพธ์ออกมาดีมากๆ
(อันดับดับเบิลยูเอสแอลแชมเปียนชิพทัวร์)
(1 เกเบรียล เมดินา 2 อิตาโล เฟอร์เรรา)
(3 ฟิลิเป โทลีโด)
(สหรัฐฯ - มหาสมุทรแปซิฟิก - เซิร์ฟแรนช์)
(เซิร์ฟแรนช์)
(ห้าสัปดาห์ต่อมา)
(เลอมัวร์ แคลิฟอร์เนีย สหรัฐฯ)
ฉันตื่นเต้นมากที่เขาจะได้กลับบ้านที่แคลิฟอร์เนีย
ฉันคิดว่าเขาผ่อนคลายกว่าเดิมมาก
นั่นไง นั่นๆ ดูสิ
ผมพาทุกคนมารวมตัวกันได้
ทั้งครอบครัว ทุกคนเลย แถมยังพาเพื่อนๆ มาด้วย
ไปเลยพวก
เขาอยู่ไกลบ้านเป็นเวลานาน
เราทุกคนจึงมีความสุขที่ได้มาที่นี่ และเป็นกำลังใจให้เขา
เฮ้
แกได้แผลจากการโต้คลื่นด้วยแน่ะพ่อ
ลูกบาดเจ็บเหรอ
ดูแผลของนักโต้คลื่นคนนี้สิ
เหมือนตอนที่พ่อบาดเจ็บที่หลังเลยเนอะ
มันผ่านมานานแล้วไม่ใช่เหรอ
งั้นหายดีแล้วนะ
ฟิลิเปพูดถึงอาการซึมเศร้าของเขากับทุกคน ในช่วงปีที่ผ่านมา
ตอนนี้ที่เขาเปิดใจพูดถึงมันแล้ว
พวกเขาก็มาหาฟิลิเป เพื่อพูดคุยถึงปัญหาของตัวเองเช่นกัน
ฉันภูมิใจในตัวเขามาก
เพราะเขาได้ช่วยคนอื่นๆ ที่ต้องเผชิญเรื่องพวกนี้
เขามีจิตใจที่เปราะบาง แต่คุณสามารถสัมผัสได้
เซิร์ฟแรนช์รู้สึกเหมือนบ้านสำหรับผม
ผมจะมีความสุข ผมจะสนุกไปกับมัน และไม่คิดอะไรมาก
(รายการแชมเปียนชิพทัวร์ หกจากเก้า)
อรุณสวัสดิ์และขอต้อนรับสู่ใจกลางแคลิฟอร์เนีย
ที่เลอมัวร์แห่งนี้ กับรายการจี๊ป เซิร์ฟแรนช์ โปร
เหลือเพียงสองคนเท่านั้น ถึงเวลาของรอบชิง ฟิลิเป โทลีโดกับเกเบรียล เมดินา
เป้าหมายของเมดินา คือการเป็นผู้ชนะที่เซิร์ฟแรนช์
และตามเก็บชัยชนะครั้งที่สามของฤดูกาลนี้
เกเบรียลเป็นคู่แข่งที่ทักษะสุดยอด…
(แชนนอน ฮิวส์ นักข่าวกีฬาโต้คลื่น)
และน่าจะเป็นหนึ่งในคู่แข่งที่มีกลยุทธ์ดีที่สุด ที่เราเคยเห็นมาเลย
ปีนี้เขาทำได้ยอดเยี่ยมมาก
คนอื่นพยายามนำเขาให้ได้
ทุกคนเล็งเป้าไปที่คุณ
ใจเย็นๆ ผ่อนคลาย ผมมั่นใจ 100% ว่าไม่มีใครแตะต้องผมได้
แน่นอนว่าคู่แข่งที่ยากที่สุดคือเกเบรียล
เขาน่ะวายร้ายสุดๆ
เป็นหนึ่งในนักโต้คลื่นที่เก่งที่สุดเลย
ใช่แล้ว ผมต้องพัฒนาฝีมือตัวเองให้ดีขึ้น และอย่าทำพลาด
ถ้าผมมีสมาธิได้ 110% ผมจะรักษาตำแหน่งในห้าอันดับแรกไว้ได้
สงบใจให้นิ่ง
ครับๆ
นึกถึงเกมนัดเล็กๆ เข้าไว้
ลืมเรื่องแชมป์ไปก่อน ลืมไปก่อนว่าเกิดอะไรขึ้น
ผมไม่มีอะไรต้องกังวลแล้ว ครอบครัวของผมอยู่นี่
มันทำให้ผมมีแรงผลักดัน
มีความมั่นใจที่จะออกไปแสดงฝีมือ
มาจุ๊บพ่อหน่อย จุ๊บกันซิ
แต่พ่อโต้คลื่นไปแล้วนี่นา
- ใช่ แต่พ่อต้องไปอีกรอบ - ทำไมล่ะ
ขอพระเจ้าอวยพรนะลูก ใจเย็นๆ โอเคไหม ทำให้สำเร็จ
เซิร์ฟแรนช์คือคลื่นแข่งทัวร์ที่มนุษย์สร้างขึ้น
มันเป็นคลื่นที่สมบูรณ์แบบ
และคลื่นก็มีหลายช่วงให้นักโต้คลื่น
ได้แสดงฝีมือขั้นสูงสุดของการโต้คลื่น
ซึ่งมันทำให้เรา
สามารถวิจารณ์ฝีมือของพวกเขาได้อย่างเข้มข้น
(ห้องกรรมการ)
ไม่มีใครจะได้สิบคะแนนเต็มที่เซิร์ฟแรนช์ เว้นแต่ว่าพวกเขาแสดงฝีมือได้ไร้ที่ติ
ทุกๆ สี่นาทีจะมีคลื่นลูกที่สมบูรณ์แบบ
ตัวคลื่นเองนั้นเร็วมาก แต่ผมไม่ต้องคิดถึงเรื่องกลยุทธ์การเล่น
ผมไม่ต้องคิดถึงลำดับความสำคัญ
และผมไม่ต้องคิดถึงธรรมชาติ
ว่าจะมีคลื่นโผล่มาให้ผมได้โต้ไหม
เราโต้คลื่นแข่งกับตัวเอง เราโต้คลื่นแข่งกับความคิดของเรา
(รอบชิงชนะเลิศของรายการ เกเบรียล เมดินาเจอกับฟิลิเป โทลีโด)
ฟิลิเป โทลีโดแล่นฉิวผ่านคลื่นไป…
(คลื่นลูกที่หนึ่ง)
ดูใจเย็นมาก แต่แล่นไปด้วยความเร็วสูง
เขามักจะโต้คลื่นออกมาจากหัวใจจริงๆ
เกเบรียล เมดินาไม่ได้ดูด้วยซ้ำ
โทลีโดกับคลื่นลูกสุดท้ายของเขา
(คลื่นลูกที่สอง)
เขาพยายามทำแต้มให้ทิ้งห่างเกเบรียล เมดินา
ทำไมเขาทำให้มันดูง่ายจัง
ฟิลิเป โทลีโด คุณคือฮีโร่ของฉัน
ว้าว
เย่!
(สองคะแนนที่ดีที่สุด โทลีโด: 9.67 8.27 17.94)
หลังจากที่ผมแข่งเสร็จสองรอบ ได้คะแนนสูงทั้งสองรอบ
ผมรู้สึกว่าผมมีทางที่จะชนะได้ ผมคิดว่า "มาดูกันว่าจะเป็นยังไง"
เกเบรียล เมดินาเริ่มแล้ว
(คลื่นลูกที่หนึ่ง)
รับรู้ได้ถึงความมุ่งมั่น และความตั้งใจของเมดินาที่จะเอาชนะ
เขาพลาดท่านิดหน่อย
ตอนนี้เขาพยายามเปลี่ยนเกมและกู้คะแนนคืนมา
เมดินาทำสำเร็จ ท่าปิดอย่างกับปาฏิหาริย์
ถึงเวลาตัดสินแล้ว
(คลื่นลูกที่สอง)
เขาต้องการคะแนนสูงๆ เขาต้องยอมเสี่ยงหน่อย
เขาดีดตัวขึ้นไปกลางอากาศแล้ว
ร่วงกระดานไปแล้ว และหมดเวลาพอดี
(คะแนนสุดท้าย โทลีโด: 17.94 - เมดินา: 10.60)
ตอนผมชนะ ทุกคนอยู่ที่นั่นด้วย
พ่อผมอยู่ที่นั่น ภรรยาผมอยู่ที่นั่น
การแบ่งปันช่วงเวลานี้และความรู้สึกนี้กับพวกเขา มันเป็นสิ่งที่ประเมินค่าไม่ได้เลย
ผมหวังว่าจะได้แบ่งปันช่วงเวลาแบบนี้ กับพวกเขาอีก
แน่นอน ผมภูมิใจในตัวเขามาก เพราะเขาทำได้ดี เขาทำได้ดีจริงๆ
สองปีติดแล้วที่เกเบรียลเอาชนะฉันได้
รู้สึกดีชะมัดเลยที่ชนะปีนี้ได้
ไม่สำคัญเลยว่าจะเป็นเกเบรียลหรืออิตาโล
เรามักพยายามเอาชนะกันและกันเสมอ
แต่เวลาที่เราแพ้ ความรู้สึกมากมายก็ท่วมท้น
ผู้ชนะมีได้แค่คนเดียว และวันนั้นเป็นวันของผม
มันคือสิ่งสำคัญสำหรับผม
หลังจากทุกอย่างที่เกิดขึ้นในชีวิตผม ช่วงไม่กี่ปีที่ผ่านมามันบ้าบอมากๆ
พอผมสามารถพิสูจน์ตัวเองว่าผมเป็นที่หนึ่งได้ มันช่างรู้สึกมหัศจรรย์จริงๆ
(อันดับดับเบิลยูเอสแอลแชมเปียนชิพทัวร์)
(1 เกเบรียล เมดินา 2 อิตาโล เฟอร์เรรา)
(3 ฟิลิเป โทลีโด)
ฟิลิเปเติบโตขึ้นเยอะมาก
ดูเขายอมรับตัวเองมากขึ้นในช่วงเวลานั้น
ที่ได้ชนะอิตาโลที่มาร์กาเร็ตริเวอร์
และคลื่นก็มีขนาดใหญ่มากจริงๆ
จากนั้นก็ชนะที่เซิร์ฟแรนช์ เมื่อแข่งกับเกบี้ที่มีฝีมือเหนือกว่าคนอื่นมาตลอด
ปีนี้จึงเป็นปีที่รู้สึกแตกต่างสำหรับฟิลิเป
ได้ติดห้าอันดับแรก
ฟิลิเปคือคู่แข่ง ที่จะชนะตำแหน่งแชมป์โลกได้ 100%
แว่นกันแดดอยู่ไหน ทำหายรึเปล่า
แย่จัง
เก๋จะตาย
อาจจะพลาดแชมป์ แต่ไม่มีวันพลาดแว่นกันแดด
(ตอนต่อไป)
สเตฟานี กิลมอร์คือแชมป์โลกเจ็ดสมัย
แต่ภาพจำของกีฬานี้กำลังเปลี่ยนไป
คลื่นลูกใหม่ของเหล่านักโต้คลื่น ที่มีพลังกายสูงกว่าแต่ก่อนมาก
สำหรับสเตฟ นี่คือความท้าทาย
เธอสู้เพื่ออาชีพของเธอ
ฉันต้องหาทางชนะให้ได้
คำบรรยายโดย ชลันธร เรืองภักดี